La
organizazion pai dirits linguistics Queremos Galego e à clamât
dongje une manifestazion pai 27 di Zenâr a Sant Jacum di Galizie
(Santiago de Compostela) par protestâ cuintri dal decret sul
plurilinguisim dât fûr dal guvier galizian. Cundut dal so non, di
fat, il proviodiment al rapresente un pas indaûr rispiet ae leç di
normalizazion linguistiche e, in plui di un pont, al à cjatât
fintremai il parê negatîf dal tribunâl superiôr de Galizie. In
spiete de manifestazion di Zenâr, Queremos Galego e à za fissât un
calendari di iniziativis di proteste e di mobilitazions: si tache
cuntun manifest cuintri dal decret e par une politiche pardabon a pro
dal galizian, e cuntun presidi denant dal palaç dal guvier galizian
in program ai 12 di Dicembar.
Font:
Galicia Hoxe, 04/12/12
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn glg_Latn